Babelscape/SREDFM huggingface dataset:
ΣΥΖΕΥΞΙΣ

Το ΣΥΖΕΥΞΙΣ είναι μια υπηρεσία του Υπουργείο Εσωτερικών και Διοικητικής Ανασυγκρότησης (ΥΔΜΗΔ), με σκοπό την ανάπτυξη και τον εκσυγχρονισμό των τηλεπικοινωνιακών υποδομών του Ελληνικού Δημόσιου Τομέα. Πρόκειται για ένα δίκτυο πρόσβασης στο intranet των φορέων του Δημοσίου, με σκοπό να καλύψει όλες τις ανάγκες για τη μεταξύ τους επικοινωνία με Τηλεφωνία (τηλεφωνική επικοινωνία ανάμεσα στους φορείς), Δεδομένα (επικοινωνία υπολογιστών - Internet) και Video (τηλεδιάσκεψη - τηλεεκπαίδευση). 

Σκοπός του Σύζευξις είναι η βελτίωση των τηλεπικοινωνιών των δημοσίων υπηρεσιών, με την αναβάθμιση της μεταξύ τους επικοινωνίας μέσω της παροχής προηγμένων τηλεματικών υπηρεσιών και η ενοποιημένη εξυπηρέτηση των πολιτών, με αυτοματοποιημένα συστήματα πληροφόρησης και διεκπεραίωσης συναλλαγών με το Δημόσιο.

Η αρχιτεκτονική του δικτύου βασίζεται στον σχεδιασμό του hub-and-spoke. Το δίκτυο χωρίστηκε σε έξι διοικητικές περιοχές, οι οποίες ονομάζονται "νησίδες". Αυτές είναι:

*Νησίδα 1, Αθήνα
*Νησίδα 2, Υπόλοιπη Αττική
*Νησίδα 3, Θεσσαλονίκη
*Νησίδα 4, Κρήτη
*Νησίδα 5, Στερεά Ελλάδα, Θεσσαλία, Μακεδονία, Θράκη και Περιφέρεια Βορείου Αιγαίου
*Νησίδα 6, Ήπειρος, την Πελοπόννησο και τα Ιόνιες Νήσους

Η υλοποίηση του έργου χωρίστηκε σε εννέα υποπρογράμματα, εκ των οποίων επτά είναι τηλεπικοινωνιακά έργα. Τα άλλα δύο είναι πιο προσανατολισμένα στην τεχνολογία της πληροφορίας. Τα υποπρογράμματα είναι: 

*Υποπρόγραμμα 1, εγκατάσταση και η διασύνδεση των χρηστών νησίδων 1
*Υποπρόγραμμα 2, εγκατάσταση και η διασύνδεση των χρηστών νησίδων 2
*Υποπρόγραμμα 3, εγκατάσταση και η διασύνδεση των χρηστών νησίδας 3
*Υποπρόγραμμα 4, εγκατάσταση και η διασύνδεση των χρηστών νησίδων 4
*Υποπρόγραμμα 5, εγκατάσταση και η διασύνδεση των χρηστών νησίδων 5
*Υποπρόγραμμα 6, εγκατάσταση και η διασύνδεση των χρηστών νησίδων 6
*Υποπρόγραμμα 7, εγκατάσταση και η διαμόρφωση του δικτύου κορμού
*Υποπρόγραμμα 8, διαχείριση της κατάρτισης
*Υποπρόγραμμα 9, υποδομή δημόσιου κλειδιού
Κωνσταντίνος Γ. Πάγκαλος

Ο Κωνσταντίνος Γ. Πάγκαλος (Αθήνα, 1948) είναι ιατρός και γενετιστής. Έχει διατελέσει αναπληρωτής καθηγητής ιατρικής γενετικής καθώς και είναι αντεπιστέλλον μέλος της Εθνικής Ακαδημίας Ιατρικής της Γαλλίας.

__ΕΥΡΕΤΗΡΙΟ__
The Peppermints

Το The Peppermints είναι ένα γυναικείο συγκρότημα από την Ιταλία και το Σαν Μαρίνο. Εκπροσώπησαν το Σαν Μαρίνο στον Παιδικό Διαγωνισμό της Eurovision το 2014 στην Μάλτα.
Σενιγιέ Ινσιράχ Χανιμεφέντι

Η Σενιγιέ Ινσιράχ Χανιμεφέντι (Οθ. Τούρκικα:إنشيرا سيدتي) (Τούρκικα: "Seniye Inşirah Hanımefendi", 10 Ιουλίου 1887 - 10 Ιουνίου 1930) ήταν η δεύτερη σύζυγος του Ηγεμόνα Βαχιντεντίν, μετέπειτα σουλτάνος Μωάμεθ ΣΤ΄ της Οθωμανικής Αυτοκρατορίας.

Ο πλήρης τίτλος ήταν: "Devletlu İsmetlu Aliyyetü'ş-Şân Seniye Inşirah Hanım Efendi Hazretleri"
Νεβένα Μπόζοβιτς

Η Νεβένα Μπόζοβιτς (σερβικά/κυριλλικά : Невена Божовић, 15 Ιουνίου 1994) είναι Σέρβα τραγουδίστρια. Εκπροσώπησε την Σερβία στον Διαγωνισμό Τραγουδιού της Eurovision το 2013 στο Μάλμε της Σουηδίας με το τραγούδι "Ljubav je svuda", μαζί με την Μίρνα Ραντούλοβιτς και την Σάρα Γιοβάνοβιτς. Είναι η πρώτη τραγουδίστρια που συμμετείχε ως βασική τραγουδίστρια και στον Παιδικό Διαγωνισμό Τραγουδιού της Eurovision και στον Διαγωνισμό Τραγουδιού της Eurovision.. Božović competed in the Eurovision Song Contest 2019 again as a solo artist with the song "Kruna". Επέστρεψε στο διαγωνισμό τραγουδιού της Eurovision το 2019 ως σόλο καλλιτέχνιδα με το τραγούδι "Kruna", το οποίο προκρίθηκε στον τελικό όπου κατέλαβε την 18η θέση με 89 βαθμούς.
Κρο-Μανιόν

Ο αρχικός "Γέρος του Κρο-Μανιόν", [[Μουσείο του Ανθρώπου]], Παρίσι.
μικρογραφία|Εργαλεία του Κρο-Μανιόν - από τη συλλογή του Louis Lartet
Κρο-Μανιόν είναι όρος που έχει χρησιμοποιηθεί για να περιγράψει τους πρώτους πρώιμους σύγχρονους ανθρώπους (πρώιμο Homo sapiens sapiens) που ζούσαν στην Ευρωπαϊκή Ανώτερη Παλαιολιθική εποχή (45.000 έως 12.000 έτη πριν). 

Η τρέχουσα επιστημονική βιβλιογραφία προτιμά τον όρο Ευρωπαίοι πρόωροι σύγχρονοι άνθρωποι (EEMH), από τον όρο Κρο-Μανιόν, ο οποίος δεν έχει επίσημο ταξινομικό καθεστώς, καθώς δεν αναφέρεται ούτε σε είδος ούτε σε υποείδος ούτε σε αρχαιολογική φάση ή πολιτισμό. Τα πρώτα γνωστά απομεινάρια των ανθρώπων που μοιάζουν με Κρο-Μανιόν χρονολογούνται με ραδιενεργό άνθρακα στα 43.000-45.000 χρόνια πριν και έχουν ανακαλυφθεί στην Ιταλία και τη Βρετανία. Παρόμοια απομεινάρια, από εκείνα που έφθασαν στην Ευρωπαϊκή ρωσική Αρκτική πριν από 40.000 χρόνια, έχουν βρεθεί επίσης.

Το 1868 βρέθηκε το καταφύγιο του Κρο-Μανιόν, στο Λεζ Εϊζί-ντε-Τεγιάκ-Σιρέιγ, στο νομό Δορδόνης στη Γαλλία, με κατάλοιπα οστών ανθρώπων Κρο-Μανιόν, εργαλεία και κοσμήματα. Η ηλικία των ευρημάτων τοποθετείται γύρω στα 28.000 έτη πριν από σήμερα.
Σαντιγιέ Μουβεντέτ Καντινεφέντι

Η Σαντιγιέ Μουβεντέτ Καντινεφέντι (Οθ. Τούρκικα:بصدق امرأة موبش) (Τούρκικα: "Şadiye Müveddet Kadınefendi", 12 Οκτωβρίου 1893 - 1951) ήταν η τρίτη σύζυγος του τελευταίου σουλτάνου Μωάμεθ ΣΤ΄ της Οθωμανικής Αυτοκρατορίας.

Ο πλήρης τίτλος ήταν: Devletlu İsmetlu Aliyyetü'ş-Şân İkinci Şadiye Müveddet Kadın Efendi Hazretleri
Ρόζα Τόρας

Η Ρόζα Τόρας ("λατινικό αλφάβητο : Rosa Torras Buxeda"), (Βαρκελώνη, 1 Ιανουαρίου 1895 - 26 Αυγούστου 1986), ήταν Ισπανίδα πρωταθλήτρια της αντισφαίρισης και του Μπριτζ. Πρωτοπόρος στον τομέα του γυναικείου αθλητισμού στην Ισπανία ήταν μία από τις τρέσερις ισπανές γυναίκες - Λιλί Άλβαρεθ, Ιζαμπέλ Φονρόντονα και Μαρία Λουίζα Μαρνέτ που συμμετείχαν τον Ιούλιο του 1924 στους Ολυμπιακούς Αγώνες του Παρισιού και η πρώτη καταλανή γυναίκα που συμμετείχε σε μια Ολυμπιάδα. Η Λίλι Άλβαρεθ, είχε συμμετάσχει τον Ιανουάριο στους Χειμερινούς Αγώνες στο Σαμονί το 1924 και είχε γίνει η πρώτη ισπανίδα γυναίκα αθλήτρια που συμμετείχε στους Ολυμπιακούς Αγώνες.
Σοσιαλιστική Αυτόνομη Επαρχία του Κοσσυφοπεδίου

Η Σοσιαλιστική Αυτόνομη Επαρχία του Κοσσυφοπεδίου (στα σερβοκροατικά Socijalistička Autonomna Pokrajina Kosovo/Социјалистичка Аутономна Покрајина Косово, στα αλβανικά Krahina Socialiste Autonome e Kosovës), αποτελούμενη από την περιοχή του Κοσσυφοπεδίου, ήταν μία από τις δύο αυτόνομες επαρχίες της Σερβίας στην Γιουγκοσλαβία (η άλλη ήταν Βοϊβοντίνα), μεταξύ των ετών 1945 και 1990. Συχνά αποκαλούνταν, χάριν συντομίας, ΣΑΕ Κοσσυφοπεδίου (SAP Kosovo).

Κατηγορία:Διοικητικές διαιρέσεις της Γιουγκοσλαβίας
Sharp Dressed Man

Το Sharp Dressed Man είναι ένα τραγούδι του αμερικανικού rock συγκροτήματος ZZ Top, που συμπεριλήφθηκε στον δίσκο "Eliminator", το 1983 και πρόκειται για ένα από τα πιο δημοφιλή κομμάτια του συγκροτήματος. Το κομμάτι κυκλοφόρησε και ως single την ίδια χρονιά, το οποίο έφτασε στο νούμερο 8 των ιρλανδικών charts, στο νούμερο 9 των ολλανδικών στο νούμερο 22 των βρετανικών και στο νούμερο 56 των αμερικανικών "Billboard Hot 100", μεταξύ άλλων. Το 1983, κυκλοφόρησε και video clip για την προώθηση του τραγουδιού. Από τη στιγμή της κυκλοφορίας του το κομμάτι έχει υποστεί πολλές διασκευές, ενώ έχει χρησιμοποιηθεί και σε αρκετά μέσα, όπως στην τηλεόραση.
Σκακιστική νουβέλα

thumb|right|Ξυλογραφία του Elke Rehder για τη «Σκακιστική νουβέλα»
Η Σκακιστική νουβέλα ("Schachnovelle") είναι μια νουβέλα του Αυστριακού συγγραφέα Στέφαν Τσβάιχ, που πρωτοεκδόθηκε το 1941, λίγο πριν την αυτοκτονία του συγγραφέα.
Μάγδαλα

μικρογραφία |Άποψη-Τα Μάγδαλα στην θάλασσα της Γαλιλαίας
Τα Μάγδαλα είναι γνωστό χωριό των βιβλικών χρόνων, του οποίου η ακριβής θέση στην δυτική όχθη της θάλασσας της Γαλιλαίας δεν έχει ακόμη ορισθεί. Οι μέχρι τώρα ανασκαφές (Βιβλική αρχαιολογία) την προσδιορίζουν στην τοποθεσία με το αραβικό όνομα Ελ- Μεζτέλ (Al-Majdal) 7 χιλιόμετρα περίπου βόρεια της πόλης Τιβεριάδας και 12 χιλιόμετρα περίπου νότια της Καπερναούμ. Θεωρείται πατρίδα της Μαρίας Μαγδαληνής.
Άγιος Ιάκωβος Τσαλίκης

Ο Άγιος Ιάκωβος Τσαλίκης (Λιβίσι Μικράς Ασίας, 5 Νοεμβρίου 1920 - Εύβοια, 21 Νοεμβρίου 1991) ήταν Μικρασιάτης Έλληνας ιερομόναχος και ηγούμενος της Μονής Οσίου Δαυίδ Εύβοιας.

Αποτελεί μία από τις σημαντικότερες προσωπικότητες του μοναχικού χώρου στην Ελλάδα κατά τον 20ό αιώνα. Ξεχώρισε για τον ασκητικό οσιακό του βίο, καθώς και για τα χαρίσματα τα οποία ανέπτυξε και τα οποία τον κατατάσσουν στις σύγχρονες μορφές αγιότητας της Ορθόδοξης Εκκλησίας. Εκοιμήθη το 1991 σε ηλικία 71 ετών.
Οπώνη

Η [[χερσόνησος Χαφούν]] επί της οποίας βρισκόταν η πόλη της Οπώνης

Η Οπώνη ήταν αρχαία εμπορική πόλη ("Ὀπώνη ἐμπόριον") στο κέρας της Αφρικής, στις ακτές του Ινδικού Ωκεανού, στα βόρεια της Αζανίας (σημερινή Σομαλία). Οι διαθέσιμες πληροφορίες για την περιοχή προέρχονται κυρίως από τον περίπλου της Ερυθράς Θάλασσας (1ος-3ος αιώνας μ.Χ.), ενώ αναφορά στην γεωγραφική θέση της υπάρχει και από τον Κλαύδιο Πτολεμαίο (2ος αιώνας μ.Χ.). Είναι πιθανό πως η πόλη αντιστοιχεί στην Γη του Πουντ όπως ήταν γνωστή στους αρχαίους Αιγυπτίους των παλαιών βασιλείων. Στην σημερινή τοποθεσία βρίσκεται η πόλη Χαφούν της Σομαλίας.
Τάναϊς

Η Τάναϊς (ρωσικά: Танаис) ή Τάναης, ήταν αρχαία αποικία της Μιλήτου στο βορειοανατολικό άκρο της Μαιώτιδας λίμνης στην περιοχή της Σαρματίας, από τις πιο απομονωμένες ελληνικές αποικίες. Πήρε την ονομασία της από τον ομώνυμο ποταμό (σύγχρονος ποταμός Ντον), και στην σημερινή εποχή σε κοντινή απόσταση βρίσκεται η πόλη Ροστόφ επί του Ντον της νοτιοδυτικής Ρωσίας.
Ρόουζ Λέσλι

Η Ρόουζ Λέσλι ("Rose Eleanor Arbuthnot-Leslie", 9 Φεβρουαρίου 1987) είναι Σκωτσέζα ηθοποιός.
Αλίθια Γκούρι

Η Αλίθια Γκούρι ("λατινικό αλφάβητο : Alícia Guri i Canivell"), γεννημένη στην Βαρκελώνη στις 28 Ιουλίου 1929, ήταν Ισπανίδα πρωταθλήτρια της αντισφαίρισης και της επιτραπέζιας αντισφαίρισης.
Μάργκαρετ Σάνγκερ

Η Μάργκαρετ Χίγκινς Σάνγκερ (αγγλικά: "Margaret Higgins Sanger", 14 Σεπτεμβρίου 1879 - 6 Σεπτεμβρίου 1966), γνωστή και ως Μάργκαρετ Σάνγκερ Σλι ("Margaret Sanger Slee") ήταν Αμερικανίδα ακτιβίστρια αντισύλληψης, σεξουαλικός εκπαιδευτικός, συγγραφέας και νοσοκόμα. Η Σάνγκερ συνείσφερε τα μέγιστα για τη δημοσιοποίηση της του όρου "αντισύλληψη", ενώ άνοιξε και την πρώτη κλινική αντισύλληψης στις Ηνωμένες Πολιτείες. Δημιούργησε οργανισμούς που οδήγησαν στο σημερινό Planned Parenthood Federation of America.

Η Σάνγκερ χρησιμοποιούσε τη γραφή της και τον λόγο της, πρωτίστως για να προωθήσει τον τρόπο σκέψης της. Το 1914, διώχθηκε για το βιβλίο της "Family Limitation" από τον Νόμο του Κόμστοκ. Φοβούμενη για το τι θα συμβεί, μεταφέρθηκε στη Μεγάλη Βρετανία, έως ότου ήξερε ότι ήταν ασφαλές για αυτήν να επιστρέψει. Οι προσπάθειες της Σάνγκερ, συνέβαλαν τα μάλα για την αποποινικοποίηση της αντισύλληψης στις ΗΠΑ. Εξ αιτίας της σύνδεσής της με την Planned Parenthood, η Σάνγκερ γίνεται συχνά στόχος αυτών που εναντιώνονται στην άμβλωση, ωστόσο, ο οργανισμός δεν ξεκίνησε να παρέχει αμβλώσεις μέχρι και το 1970, όταν δηλαδή πια η Σάνγκερ είχε ήδη πεθάνει. Παρόλο που η Σάνγκερ έχει υποστεί κριτική περί υποστήριξης της ευγονικής πρακτικής, παραμένει έως και σήμερα μία σπουδαία προσωπικότητα του αμερικανικού κινήματος για τα αναπαραγωγικά δικαιώματα. 

Το 1916, η Σάνγκερ άνοιξε την πρώτη κλινική αντισύλληψης των ΗΠΑ, γεγονός που την οδήγησε στο να συλληφθεί για διανομή πληροφοριών για την αντισύλληψη, όταν μία μυστική αστυνομικός, αγόρασε ένα από τα φυλλάδια της. Η δίκη της προκάλεσε μεγάλη συζήτηση την εποχή. Η Σάνγκερ, πίστευε ότι για να επιτευχθεί η περαιτέρω ισότητα των δύο φύλων και μια πιο υγιεινή ζωή, η γυναίκα έπρεπε να μπορεί να αποφασίζει πότε θέλει εκείνη να κυοφορεί βρέφος. Επίσης ήταν κατά και με τον τρόπο που πραγματοποιούνταν οι αμβλώσεις εκείνη την περίοδο, οι οποίες γίνονταν σε μη προβλεπόμενα μέρη και χωρίς ασφάλεια, καθώς τότε η άμβλωση ήταν παράνομη στις ΗΠΑ. Η Σάνγκερ πίστευε ότι σε πολλές περιπτώσεις οι αμβλώσεις ήταν δικαιολογημένες, ωστόσο θεωρούσε ότι καλό θα ήταν να αποφεύγονται και πρότεινε πως ο καλύτερος τρόπος για αυτόν, ήταν η αντισύλληψη.

Το 1921, η Σάνγκερ ίδρυσε το American Birth Control League, το οποίο αργότερα έγινε το Planned Parenthood Federation of America. Στη Νέα Υόρκη, οργάνωσε την πρώτη της κλινική αντισύλληψης, η οποία είχε αποκλειστικά γυναικείο προσωπικό και γιατρούς, όπως επίσης και μια κλινική στο Χάρλεμ, στην οποία αργότερα υπήρξαν μόνο Αφροαμερικανοί. Το 1929, δημιούργησε την Εθνική Επιτροπή για την Νομιμοποίηση της Αντισύλληψης, της οποίας το επίκεντρο ήταν φυσικά η νομιμοποίηση της αντισύλληψης στις ΗΠΑ. Από το 1952 έως και το 1959, η Σάνγκερ υπήρξε πρόεδρος της International Planned Parenthood Federation. Απεβίωσε το 1966 και έκτοτε θεωρήθηκε ως ο "ιδρυτής" του νέου κινήματος περί του ελέγχου γέννησης.
Μητροπολίτης Ελευθερουπόλεως Γερμανός Σακελλαρίδης

Ο Μητροπολίτης Ελευθερουπόλεως Γερμανός Σακελλαρίδης (Νικομήδεια Μικράς Ασίας, 1875 - Δάτο Φιλίππων, 5 Ιουλίου 1917), ήταν Έλληνας Μικρασιάτης επίσκοπος, Μητροπολίτης Ελευθερουπόλεως και εθνομάρτυρας.
Γούλφχερ της Μερκίας

Ο Γούλφχερ της Μερκίας ("Wulfhere", πέθανε το 675) βασιλιάς της Μερκίας (658 - 675) μέλος του Οίκου του Ικέλ δεύτερος γιος του Πέντα της Μερκίας και διάδοχος του Οσουί της Νορθουμβρίας ήταν ο πρώτος χριστιανός βασιλιάς της Μερκίας σαν ενωμένο χριστιανικό έθνος. Η άνοδος του Γούλφχερ στον θρόνο σήμανε το τέλος της σύντομης ηγεμονίας του Οσουί στην νότια Αγγλία και ο Γούλφχερ επανέκτησε την εξουσία του πατέρα του στην ευρύτερη περιοχή, οι εκστρατείες του επανέφεραν την κυριαρχία της Μερκίας στην κοιλάδα του Τάμεση. Κατέκτησε την Νήσο Γουάιτ και την κοιλάδα του ποταμού Μεόν την οποία παρέδωσε στον βασιλιά Έθελγουιλ των νότιων Σαξόνων, απέκτησε το Σάρρεϋ, το Έσσεξ και το Κεντ.
Ο Γούλφχερ παντρεύτηκε την Ερμενίλδα, την κόρη του βασιλιά του Κεντ η οποία έγινε αργότερα ηγουμένη του Έλι.
Ο πατέρας του σκοτώθηκε στην "μάχη του Βινβάεντ" εναντίον του Οσουί της Νορθουμβρίας (655), τον διαδέχθηκε ο μεγαλύτερος αδελφός του Πεάντα της Μερκίας υπό την ηγεμονία του Οσουί αλλά πέθανε πιθανώς δολοφονηθείς έξι μήνες αργότερα, ο ίδιος ο Γούλφχερ ανέβηκε στον θρόνο ύστερα από εξέγερση εναντίον της Νορθουμβρίας (658) στην οποία οι κυβερνήτες του Οσουί εκδιώχθηκαν. Μετά τον θάνατο του Οσουί (670) ο Γούλφχερ έγινε ο ισχυρότερος βασιλιάς στην νότια Βρετανία και κυρίαρχος από τις αρχές της δεκαετίας του 660 σε ολόκληρη την ευρύτερη περιοχή νότια του ποταμού Χάμπερ αλλά όχι στην Νορθουμβρία όπως ο πατέρας του, αμφισβήτησε τον γιο του Οσουί Έκγκφριθ της Νορθουμβρίας αλλά ηττήθηκε (674). Πέθανε από ασθένεια (675) και τον διαδέχτηκε ο επόμενος αδελφός του Έθελρεντ της Μερκίας. Ο Γούλφχερ περιγράφεται στο έργο του Στεφάνου Ριπόν "η ζωή του βασιλιά Γούλφχερ" σαν "ένας άντρας με ισχυρή θέληση και ακόρεστη βούληση".
TRAPPIST-1h

Ο TRAPPIST-1h, επίσης γνωστός ως "2MASS J23062928-0502285 h", είναι  εξωπλανήτης σε τροχιά γύρω από τον υπέρψυχρο νάνο αστέρα TRAPPIST-1 σε απόσταση 39 έτη φωτός (12 παρσέκ) από τη Γη στον αστερισμό του Υδροχόου. Ήταν ένας από τους τέσσερις νέους εξωπλανήτες που ανακαλύφθηκαν σε τροχιά γύρω από το μητρικό άστρο χρησιμοποιώντας παρατηρήσεις από το Διαστημικό τηλεσκόπιο Σπίτζερ.
Αράντσα Σάντσεθ Βικάριο

Η Αράντσα Σάντσεθ Βικάριο ("λατινικό αλφάβητο : Aránzazu Isabel María "Arantxa" Sánchez Vicario"), γεννημένη στην Βαρκελώνη στις 18 Δεκεμβρίου 1971, είναι πρώην Ισπανίδα πρωταθλήτρια της αντισφαίρισης και προπονήτρια. Ήταν Νο1 στον κόσμο το 1995 κι έχει κερδίσει τέσσερις τίτλους γκραντ σλαμ στο απλό, έξι τίτλους στο διπλό και τέσσερις τίτλους στο μεικτό. Το 1994 ήταν παγκόσμια πρωταθλήτρια της ITF.

Έχει δύο αδέλφια που παίζουν κι αυτοί επαγγελματικά αντισφαίριση, τον Εμίλιο και τον Χαβιέ. Ως 17χρονη, έγινε ο νεότερος νικητής στο απλό στο γαλλικό όπεν του 1989, νικώντας την No 1 Στέφι Γκραφ στον τελικό, την επόμενη χρονιά όμως έσπασε το ρεκόρ της η Μόνικα Σέλερς όταν κέρδισε τον τίτλο σε ηλικία 16 ετών.

Κέρδισε το στα διπλά το Αμερικανικό όπεν το 1993 με την Έλενα Σούκοβα και το Γουίμπλεντον το 1995 με την Γιάνα Νοβότνα. Επίσης κέρδισε τέσσερις τίτλους στο μεικτό. Το 1991, βοήθησε την Ισπανία να κερδίσει για πρώτη φορά τον τίτλο στο Φεντ καπ, όπως και το 1993, 1994, 1995, και 1998. Στο Φεντ καπ έχει το ρεκόρ νικών από κάθη άλλη αντισφαιρίστρια που έχει συμμετάσχει ( 72) και για τις περισσότερους διοργανώσεις που έχει συμμετάσχει (58). Ήταν παγκόσμιος πρωταθλητής του ITF το 1994 με singles.

Η Βικάριο ήταν επίσης μέλος των Ισπανικών ομάδων που κέρδισαν το Κύπελλο Hopman το 1990 και το 2002. Κατά τη διάρκεια της καριέρας της κέρδισε 29 τίτλους στο απλό και 69 στο διπλό προτού αποσυρθεί τον Νοέμβριο του 2002. Επανήλθε το 2004 για να παίξει στο διπλό στους Ολυμπιακούς Αγώνες του 2004, όπου έγινε ο μοναδικός αντισφαιριστής που έπαιξε σε πέντε Ολυμπιακούς Αγώνες στην ιστορία Αγώνων. Επίσης έχει κατακτήση τέσσερα μετάλλια - δύο ασημένια και δύο χάλκινα.

Πρώτη συμμετοχή της σε Ολυμπιάδα ήταν οι Ολυμπιακούς αγώνες του 1988 όπου στο απλό αποκλείστηκε στον πρώτο γύρο. Στους Ολυμπιακούς αγώνες του 1992 κατέκτησε το χάλκινο μετάλλιο στο απλό και το ασημένιο στο διπλό με συμπαίκτρια την Κοντσίτα Μαρτίνεθ. Στους Ολυμπιακούς αγώνες του 1996 κέρδισε το ασημένιο στο απλό και το χάλκινο στο διπλό με συμπαίκτρια πάλι την Μαρτίνεθ. Στους Ολυμπιακούς αγώνες του 2000 στο απλό έφτασε στα προημιτελικά και στο διπλό με την Μαρτίνεθ αποκλείστηκε στον Β΄γύρο. Στους Ολυμπιακούς αγώνες του 2004 στο διπλό αποκλείστηκε στον Α΄ γύρο.

Έχει παντρευτεί δύο φορές, ο πρώτος γάμος της με τον αθλητή συγγραφέα Juan Vehils στις 21 Ιουλίου 2000 έληξε το 2001. Παντρεύτηκε τον επιχειρηματία Josep Santacana τον Σεπτέμβριο του 2008. Το πρώτο τους παιδί, ένα κορίτσι που ονομάζεται Αράντσα γεννήθηκε στις 27 Φεβρουαρίου 2009. Το δεύτερο παιδί, ένα αγόρι με το όνομα Λεό γεννήθηκε στις 28 Οκτωβρίου 2011.
Κάρλος Μόγια

Ο Κάρλος Μόγια ("λατινικό αλφάβητο : Carlos Moyà Llompart"), γεννημένος στην Πάλμα ντε Μαγιόρκα στις 27 Αυγούστου, 1976, είναι Ισπανός πρώην πρωταθλητής της αντισφαίρισης και προπονητής. Πρώην αρχηγός της Ισπανίας στο κύπελλο Ντέιβις, έφτασε στο νούμερο 1 στην παγκόσμια κατάταξη στην ATP για 2 εβδομάδες τον Μάρτιο του 1999.

Κατά τη διάρκεια της καριέρας του, κέρδισε το Ρολάν Γκαρός το 1998 και ήταν φιναλίστ στο Αυστραλιανό όπεν το 1997 και στον τελικό του ATP World Tour το 1998. Επίσης κέρδισε τρεια Masters Series, στο Μόντε Κάρλο το 1998, στο Σινσινάτι το 2002 και στη Ρώμη το 2004, τρεις ATP τίτλους 500 Series, και δεκατρία ATP Series 250. Ως διεθνής ήταν μέλος της Ισπανικής ομάδας που κέρδισε το κύπελλο Ντέιβις.

Ξεκίνησε να παίζει σε ηλικία έξι ετών με τον αδελφό του Αντρές Μόγια. Το 1996 ήταν στους κορυφαίους 20 της ATP για πρώτη φορά και τελείωσε το 1997 ως ο καλύτερος ισπανικός και στο top 10 για πρώτη φορά στη ζωή του. Επιπλέον, έγινε ο πρώτος ισπανός που έπαιξε στον τελικό του Αυστραλιανού όπεν το 1969. Το 1998 κέρδισε τον πρώτο τίτλο του Γκραντ σλαμ, νικώντας τον Alex Corretja στον τελικό του Ρολάν Γκαρός. Στις 15 Μαρτίου 1999, έγινε ο πρώτος Ισπανός που κατέλαβε την πρώτη θέση στην κατάταξη ATP από το 1973, κι έμεινε για δύο εβδομάδες.
Ήταν μέρος της ισπανικής ομάδας που κέρδισε το Κύπελλο Ντέιβις το 2004 στο τελικό παίχτηκε στο Estadio de La Cartuja στην Σεβίλλη, στην οποία έπαιξε πρωταγωνιστικό ρόλο, κερδίζοντας δύο από τα τρία παιχνίδια για την Ισπανία.

Στους Ολυμπιακούς αγώνες το 2004 έφτασε στα προημιτελικά του απλού και στο διπλό αποκκείστηκε από τον Α΄γύρο με συμπαίκτη τον Ραφαέλ Ναδάλ.Μετά το τέλος της καριέρας του έγινε προπονητής της εθνικής Ισπανίας και διάφορων παικτών.
Γκάρι Χολ

Ο Γκάρι Χολ ("Gary Wayne Hall Sr", 7 Αυγούστου 1951) είναι Αμερικανός πρώην κολυμβητής, τρεις φορές ολυμπιονίκης και πρώην κάτοχος παγκοσμίου ρεκόρ σε πέντε αθλήματα. 

Στις 15 Αυγούστου του 1969 πέτυχε στο Λούισβιλ παγκόσμιο ρεκόρ στα 400 μ. μικτής με χρόνο 4.33.9. Στην ίδια πόλη, έπειτα από δυο ημέρες κατέρριψε το παγκόσμιο ρεκόρ και στα 200 μ. μικτής, με χρόνο 2.09.6.
Καμίγ Γκεράν

Ο Ζαν-Μαρί Καμίγ Γκεράν (γαλλικά: "Jean-Marie Camille Guérin", 22 Δεκεμβρίου 1872 - 9 Ιουνίου 1961) ήταν Γάλλος κτηνίατρος, βακτηριολόγος και ανοσολόγος, όπου με τον Αλμπέρ Καλμέ ανέπτυξαν το εμβόλιο BCG, το οποίο ήταν κατά της φυματίωσης. Γεννημένος στο Πουατιέ, σπούδασε στο Ecole Nationale Vétérinaire d'Alfor από το 1892 έως το 1896. Το 1905, έκανε τις πρώτες του ανακαλύψεις για το εμβόλιο που αναφέρθηκε, όταν παρατήρησε ότι καταπολεμούσε τη φυματίωση σε ένα βοδινό. Το 1921, χρησιμοποιήθηκε για πρώτη φορά και σε άνθρωπο. Το 1939, έγινε αντιπρόεδρος του Comité National de Défense contre la Tuberculose. Πέθανε σε ηλικία 89 ετών.
Κορόγκουε

Το Κορόγκουε "(Korogwe)" είναι μια πόλη στην Τανζανία, με πληθυσμό 68.308 το 2012. Είναι το κύριο κέντρο της Περιοχής Κορόγκουε "(Korogwe District)", η οποία βρίσκεται εντός της Περιφέρειας Τάνγκα "(Tanga Region)".

Η πόλη είναι η έδρα της Αγγλικανικής Επισκοπής στη Τάνγκα και έχει ένα καθεδρικό ναό αφιερωμένο στον Αρχάγγελο Μιχαήλ και όλους τους αγγέλους. Διαθέτει επίσης μια σχολή κατάρτισης εκπαιδευτικών και μια σειρά από σχολεία της δευτεροβάθμιας εκπαίδευσης.
Η περιοχή αποστραγγίζεται από τους παραποτάμους του Ποταμού Πανγκάνι "(Pangani River)".
Κάστρο της Κορώνης

thumb|400px|Άποψη του κάστρου από τον λιμένα στην Κορώνης
Το Κάστρο της Κορώνης χτίστηκε κατά τους βυζαντινούς χρόνους (άγνωστη χρονολογία) στη θέση, όπου δέσποζε κάποτε η πόλη της αρχαίας Ασίνης.
Ζαν-Εντ Μωρίς

Ο Ζαν-Εντ Μωρίς είναι ποδοσφαιριστής από την Αϊτή, γεννημένος στη Γαλλία. Αγωνίζεται στη θέση του επιθετικού και είναι γνωστός για την ταχύτητα και την ακρίβεια του.
Άκης Φλωρεντής

Ο Άκης Φλωρεντής του Σολομώντος, ήταν Έλληνας ηθοποιός εβραϊκής καταγωγής. Γεννήθηκε στην Αθήνα ως Μπαρούχ Φλωρεντίν στις 6 Ιανουαρίου 1955. Σπούδασε στη Δραματική Σχολή του Εθνικού Θεάτρου, ενώ σπούδασε και μουσική. Είχε πάρει μέρος σε πολλές βιντεοταινίες και είχε γράψει τη μουσική σε ορισμένες ταινίες. Τα τελευταία χρόνια έπαιζε κιθάρα, πιάνο και ακορντεόν σε γνωστό κέντρο της Πλάκας, ενώ ήταν και καλός τραγουδιστής. Ο θάνατος τον βρήκε στις 8 Φεβρουαρίου 2015 σε ηλικία 60 ετών κι ενώ νοσηλευόταν επί 10 ημέρες σε νοσοκομείο της Αθήνας. Κηδεύτηκε στο Εβραϊκό Νεκροταφείο της Νίκαιας την επόμενη μέρα.
Σεβαστή Ξάνθου

Η Σεβαστή Ξάνθου (Σεβαστή Κρουστάλα- Ξάνθου) (1798- ;) ήταν σύζυγος του Εμμανουήλ Ξάνθου πρωτεργάτη και μέλους της Φιλικής Εταιρείας.
Τουρκική Πολεμική Αεροπορία

Η Τουρκική Πολεμική Αεροπορία (τουρκικά: "Türk Hava Kuvvetleri") είναι ο εναέριoς κλάδος των Τουρκικών Ενόπλων Δυνάμεων. Η Τουρκική Πολεμική Αεροπορία ανάγει τις ρίζες της στον Ιούνιο του 1911, όταν ιδρύθηκε από την Οθωμανική Αυτοκρατορία. Ωστόσο, η Πολεμική Αεροπορία, όπως είναι γνωστή σήμερα, προέρχεται από την παρίοδο της σύστασης της Τουρκικής Δημοκρατίας.

Οι Τουρκικές Ένοπλες Δυνάμεις ξεκίνησαν ένα, 160 δισεκατομμυρίων δολλαρίων (με εξαίρεση τον ετήσιο στρατιωτικό προϋπολογισμό) πρόγραμμα εκσυγχρονισμού. Εν το μεταξύ, 45 δισεκατομμύρια δολλάρια προορίζονται για την αναμόρφωση της τουρκικής Πολεμικής Αεροπορίας. Στο πλαίσιο του προγράμματος αυτού, η Άγκυρα επιδιώκει να αναθέσει νέα μαχητικά αεροσκάφη (που αποτελούνται από TAI TFX και F-35 Lightning II) και ελικόπτερα (που αποτελούνται από βαρέων φορτίων, επιθετικά, μεσαίου ανελκυστήρα και ελαφρά ελικόπτερα γενικής χρήσης).

Σύμφωνα με το Flight International (Flightglobal.com) και το Διεθνές Ινστιτούτο Στρατηγικών Μελετών, η τουρκική Πολεμική Αεροπορία έχει ενεργή δύναμη 60.000 σε στρατιωτικό προσωπικό και λειτουργεί περίπου 668 επανδρωμένα αεροσκάφη (2014).
Μεγάλη Εθνοσυνέλευση της Τουρκίας

Η Μεγάλη Εθνοσυνέλευση της Τουρκίας (τουρκικά: "Türkiye Büyük Millet Meclisi", TBMM), που συνήθως αναφέρεται απλώς ως Τουρκική Εθνοσυνέλευση ή Συνέλευση (τουρκικά: "Meclis"), αποτελεί το νομοθετικό σώμα της Τουρκίας. Είναι ο μόνος οργανισμός με δεδομένα νομοθετικά προνόμια, με βάση το τουρκικό σύνταγμα. Ιδρύθηκε στην Άγκυρα στις 23 Απριλίου του 1920 καταμεσής του Τουρκικού Πολέμου της Ανεξαρτησίας. Το κοινοβούλιο ήταν θεμελιώδους σημασίας για τις προσπάθειες του Μουσταφά Κεμάλ Ατατούρκ και τους συνεργάτες του, ώστε να δημιουργηθεί μια νέα κατάσταση ξέχωρη από τα απομεινάρια της Οθωμανικής Αυτοκρατορίας στον απόηχο του Α΄ Παγκοσμίου Πολέμου.
Αετίων

Ο Αετίων ήταν αρχαίος Έλληνας γλύπτης με καταγωγή από την αρχαία Αμφίπολη, ο οποίος περιγράφεται από τον Καλλίμαχο και τον Θεόκριτο, οι οποίοι αναφέρουν πως κατά παραγγελία του Νικία - διάσημου γιατρού από τη Μίλητο-, φιλοτέχνησε ένα άγαλμα του Ασκληπιού σε ξύλο κέδρου. Έφτασε στο απόγειο της φήμης του περίπου στα μέσα του 3ου αιώνα π.Χ..

Το όνομα του συχνά μπερδεύεται με αυτό του ζωγράφου του 1ου αιώνα μ.Χ., του Εχίωνος.
Τζέφρι Χάμοντ

O Τζέφρι Χάμοντ ("αγγλ. Jeffrey Hammond") είναι Άγγλος μπασίστας και συνθέτης, ο οποίος ήταν μέλος του ροκ συγκροτήματος Jethro Tull κατά την ιδιαίτερα επιτυχημένη περίοδο του συγκροτήματος, από το 1971 μέχρι το 1975.
Χέρουερ

Η Χέρουερ ήταν αρχαία πόλη της Αιγύπτου στην 16η νομή της Άνω Αιγύπτου. Η πόλη αναφέρεται σε διάφορες πηγές από το παλαιό, μέσο και νέο βασίλειο. 

Οι κυριότερες θεότητες που λατρεύονταν στη πόλη ήταν ο Κνουμ και η Χεκέτ, και οι δύο πολλές φορές ονομάζεται άρχοντας ή κυρία της Χέρουερ. Κατά το Μέσο Βασίλειο πιθανότατα η πόλη έγινε πρωτεύουσα της 16ης νομής της Άνω Αιγύπτου. Ο τοπικός κυβερνήτης Αμενεμχάτ ήταν επιστάτης των ιερέων του Κνουμ στην Χέρουερ. Η περιοχή συχνά αναφέρεται κοντά στη νεκρόπολη του σημερινού Μπενί Χασάν.

Ο εντοπισμός της παραμένει προβληματικός, η Χέρουερ ίσως ταυτίζεται με τη σύγχρονη Χούρ.
Ίτι Τάουι

Η Ίτι Τάουι ("αρχαία αιγυπτιακά : Itj tauy, μτφ : «κατακτητής των δύο χωρών»") ήταν αρχαία πόλη της Αιγύπτου και πρωτεύουσα της. Η πόλη ιδρύθηκε από τον Αμενεμχάτ Α΄ κατά το 20ο έτος της βασιλείας του, ο οποίος κυβέρνησε από το 1991 π.Χ. έως το 1962 π.Χ., στην περιοχή του σημερινού Φαγιούμ με την ονομασία Αμενεμχάτ Ίτι Τάουι για να επικρατήσει αργότερα το Ίτι Τάουι.

Η ακριβής θέση της πόλης είναι άγνωστη αν και κάποιοι αρχαιολόγοι την τοποθετούν κοντά στην σημερινή Λιστ. Η θέση της πιστεύεται ότι επιλέγει λόγω της εγγύτητας της με την πηγή των ασιατικών επιδρομών στην Αίγυπτο και για να βοηθήσει στην πρόληψη περαιτέρω επιθέσεων.
Συνταγματικό Δικαστήριο της Τουρκίας

Το Συνταγματικό Δικαστήριο της Τουρκίας (τουρκικά: "Anayasa Mahkemesi") αποτελεί το ανώτατο νομικό όργανο στην Τουρκία. Εξετάζει τη συνταγματικότητα, όσον αφορά τόσο τη μορφή όσο και την ουσία, των νόμων, των διαταγμάτων που έχουν την ισχύ νόμου, καθώς και του Κανονισμού της Μεγάλης Τουρκικής Εθνοσυνέλευσης (άρθρο 148 του τουρκικού συντάγματος). Όταν είναι απαραίτητο, λειτουργεί επίσης ως Ανώτατο Ποινικό Δικαστήριο (Yüce Divan) και εξετάζει οποιεσδήποτε περιπτώσεις αφορούν τον Πρόεδρο της Δημοκρατίας, τα μέλη του Υπουργικού Συμβουλίου, ή τους προέδρους και τα μέλη των ανώτατων δικαστηρίων. Το Συνταγματικό Δικαστήριο της Τουρκίας απαρτίζεται από 17 μέλη.
Ιωάννης Πεδιάσιμος

Ο Ιωάννης Πεδιάσιμος (γεν. 1250 - θαν. αρχές 14ου αιώνα) ή Ιωάννης Πόθος ή Ιωάννης Γαληνός, ήταν Βυζαντινός πολυμαθής λόγιος, με τις ιδιότητες του αστρονόμου, ποιητή, κληρικού, μαθηματικού, μουσικού, και φυσικού φιλόσοφου ανάμεσα σε άλλα. Έζησε και δίδαξε στην Κωνσταντινούπολη, Οχρίδα, και Θεσσαλονίκη.
Ιωάννης Καραβίτης

Ο Ιωάννης Καραβίτης (1883-1949) ήταν Κρητικός οπλαρχηγός του Μακεδονικού αγώνα.
Ελένη Μαύρου

Η Ελένη Μαύρου είναι Ελληνοκύπρια πολιτικός. Διετέλεσε βουλευτής στην Εκλογική Περιφέρεια Κερύνειας εκλεγμένη με το ΑΚΕΛ, Υπουργός Εσωτερικών της Κυπριακής Δημοκρατίας, Δήμαρχος Λευκωσίας και δημοτικός σύμβουλος Δήμου Λευκωσίας.
Couldn’t Stand The Weather

Το Couldn’t Stand The Weather είναι το δεύτερο στούντιο άλμπουμ του αμερικάνικού blues rock συγκροτήματος του Στίβι Ρέι Βον, Double Trouble, το οποίο κυκλοφόρησε στις 15 Μαΐου του 1984 μέσω της δισκογραφικής εταιρείας "Epic Records". Επανεκδόθηκε τον Φεβρουάριο του 1999 με πέντε επιπλέον κομμάτια και τον Ιούλιο του 2010 με ένα επιπλέον CD, το οποίο περιελάμβανε την συναυλία του συγκροτήματος στο "Spectrum" του Μόντρεαλ στις 17 Αυγούστου του 1984.

Στις ηχογραφήσεις του άλμπουμ συμμετείχαν καλλιτέχνες όπως ο Τζίμι Βον, μεγαλύτερος αδελφός του Στίβι Ρέι Βον και κιθαρίστας των Fabulous Thunderbirds, ο ντράμερ Φραν Κριστίνα από το ίδιο συγκρότημα και ο σαξοφωνίστας Σταν Χάρισον ο οποίος έπαιξε στο "Stang's Swang".

Μετά την κυκλοφορία του δίσκου, το συγκρότημα περιόδευσε στην Σκανδιναβία, τη Νέα Ζηλανδία και την Αυστραλία, την Γερμανία και τις Ηνωμένες Πολιτείες, ενώ στις 4 Οκτωβρίου 1984 έπαιξαν στο "Carnegie Hall" της Νέας Υόρκης, γιορτάζοντας τα τριακοστά γενέθλια του Στίβι Ρέι Βον.

Το άλμπουμ ανέβηκε στο Top-40 στις Ηνωμένες Πολιτείες και τον Καναδά, ενώ έφθασε στην πέμπτη θέση του καταλόγου επιτυχιών της Νέας Ζηλανδίας. Έχει βραβευθεί ως πλατινένιο στον Καναδά και διπλά πλατινένιο στην πατρίδα του συγκροτήματος.
Κυριάκος Τριανταφυλλίδης

Ο Κυριάκος Τριανταφυλλίδης είναι Ελληνοκύπριος πολιτικός. Διετέλεσε Ευρωβουλευτής εκλεγμένος με το ΑΚΕΛ.
Κομ Όμπο

μικρογραφία|Ο αρχαίος ναός της Κομ Όμπο
Η Κομ Όμπο ("αραβικά : كوم أمبو") είναι πόλη της Αιγύπτου στο Κυβερνείο Ασουάν. Στην αρχαία Αίγυπτο ήταν γνωστή ως Νουμπτ ("Nubt"), στην ελληνιστική περίοδο σαν Όμβοι ή Όμβος ("Ὄμβοι & Ὀμβος"), στα λατινικά ως Άμπο ("Ambo") και στα Κοπτικά Εμπο. Η πόλη βρίσκεται στην ανατολική πλευρά του Νείλου, απέχει 40 χλμ από το Ασουάν και 150 χλμ από το Λούξορ, έχει περίπου 75.000 κατοίκους. Είναι γνωστή για τον αρχαίο Ναό της κτίσμα του 2ου αι. π.Χ..
Κόμμα Εθνικιστικού Κινήματος

Το Κόμμα Εθνικιστικού Κινήματος (, ) είναι τουρκικό ακροδεξιό πολιτικό κόμμα. Το κόμμα είναι επίσης ανεπίσημα γνωστό ως Γκρίζοι Λύκοι, αναφερόμενο στην ανεπίσημη παραστρατιωτική νεολαία του. Στις Βουλευτικές εκλογές του Νοεμβρίου 2015, το κόμμα πήρε 10,69% (5.085.524 ψήφοι) και κέρδισε 41 έδρες, διατηρώντας τη θέση του ως τέταρτο Κόμμα στη Μεγάλη Εθνοσυνέλευση. Παρά το γεγονός ότι έχει τον χαρακτήρα παραστρατιωτικής οργάνωσης και ότι μέλη του έχουν προβεί σε παράνομες δραστηριότητες δεν έχει υποστεί καμία ποινική ή δικαστική δίωξη.
ΦΚ Πούνε Σίτι

Η ΦΚ Πούνε Σίτι είναι ποδοσφαιρική ομάδα από το Πούνε, Μαχαράστρα. Ιδρύθηκε το 2014. Έδρα της ομάδας είναι το 
Shree Shiv Chhatrapati Sports Complex, χωρητικότητας 11.500 θεατών. Συμμετέχει στην Indian Super League.
Τάκης Χατζηγεωργίου

Ο Τάκης Χατζηγεωργίου είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λευκωσίας εκλεγμένος με το ΑΚΕΛ την περίοδο 1996-2009 και ευρωβουλευτής στο Ευρωπαϊκό Κοινοβούλιο την περίοδο 2009-2019.
Κωνσταντίνος Ξενοκράτης

Ο Κωνσταντίνος Ξενοκράτης (Σαμάκοβο, 1803 - Βουκουρέστι, 1876) ήταν αγωνιστής της Ελληνικής Επανάστασης του 1821 και ευεργέτης από την Ανατολική Θράκη.
Αντώνιος Μάλμος

Ο Αντώνιος Μάλμος (ιταλικά: "Antonio Domenico Malmo", Χανιά, 2 Σεπτεμβρίου 1901 – Χανιά, 14 Σεπτεμβρίου 1971) ήταν Χανιώτης, λόγιος, συλλέκτης, φιλότεχνος και ιδρυτής της Μάλμειου Βιβλιοθήκης των Χανίων.
Octavarium

Το Octavarium είναι το όγδοο άλμπουμ του αμερικάνικου progressive metal συγκροτήματος Dream Theater, το οποίο κυκλοφόρησε στις 7 Ιουνίου 2005 μέσω της δισκογραφικής εταιρίας "Atlantic".
Μάλτσιανη

Η Μάλτσιανη (αλβανικά: "Maliçan") είναι μικρό χωριό στη νότια Αλβανία. Αποκαλείται και Μάλτσανη ή και Μάλσιανη.
Βαρκελώνη από Κοινού

Το Βαρκελώνη από Κοινού (στα καταλανικά, Barcelona en Comú, πρώην "Guanyem Barcelona", «Ας κερδίσουμε τη Βαρκελώνη») ονομάζεται η πλατφόρμα πολιτών και προοδευτικών κοινωνικών και πολιτικών οργανώσεων που αναδείχθηκε πρώτη στις δημοτικές εκλογές της Βαρκελώνης το 2015. Το πολιτικό της πρόγραμμα, το οποίο βρίσκεται υπό ανάπτυξη μέσω μιας σειράς συμμετοχικών διαδικασιών (μέσω παρουσίας ή διαδικτύου) περιλαμβάνει την υπεράσπιση της κοινωνικής δικαιοσύνης και των κοινοτικών δικαιωμάτων, προωθεί τη συμμετοχική δημοκρατία εισάγοντας μηχανισμούς για την εξάλειψη της διαφθοράς, και αναπτύσσει ένα νέο μοντέλο τουρισμού για τη Βαρκελώνη. Εκπρόσωπος τύπου της πλαταφόρμας και δήμαρχος της Βαρκελώνης είναι η πρώην πολιτική ακτιβίστρια Άδα Κολάου. 

Στην πλαταφόρμα λαμβάνει την υποστήριξη του καταλανικού κόμματος Πρωτοβουλία για τους Πράσινους της Καταλονίας και της καταλανικής μερίδας του Μπορούμε. Στο δημαρχείο της Βαρκελώνης συνεργάζεται με τους τέσσερις δημοτικούς συμβούλους του Κόμματος των Σοσιαλιστών της Καταλονίας.[3]
Οστρακίνη

Η Οστρακίνη ("αρχαία ελληνικά : Ὀστρακίνη") ήταν αρχαία ελληνιστική πόλη της Αιγύπτου στη Χερσόνησο του Σινά. Βρισκόταν στο αρχαίο δρόμο από την Αλεξάνδρεια στη Γάζα στη Λίμνη Μπαρνταουίλ. Ο αρχαιολογικός τόπος σήμερα είναι γνωστός με το όνομα Ελ Φελούσιατ.

Ιδρύθηκε ως λιμάνι κατά τον πρώτο αιώνα π.Χ., κοντά στην Σιρβόνις στα αρχαία πολύχρονα σύνορα μεταξύ της Αιγύπτου και της Κοίλης Συρίας, αρχαιολογικά στοιχεία δείχνουν ότι η Οστρακίνη ήταν κέντρο υαλουργίας στην κλασική περίοδο. Ήταν επισκοπή κατά τη διάρκεια της Βυζαντινής περίοδου, υπάρχουν ενδείξεις ότι είχε τρεις βυζαντινές εκκλησίες, και ότι η πόλη εξακολουθούσε να είναι σημαντική ως στάση κατά μήκος της διαδρομής του εμπορίου στις αρχές της μουσουλμανικής περίοδου.

Η Οστρακίνη έχει παραδοσιακά θεωρηθεί ότι είναι η τοποθεσία του τάφου του προφήτη Αββακούμ και όπου μαρτύρησε ο Ιάκωβος ο μικρός.
Νορθ Ιστ Γιουνάιτεντ ΦΚ

Η Νορθ Ιστ Γιουνάιτεντ ΦΚ είναι ποδοσφαιρική ομάδα της Ινδίας. Συμμετέχει στην Indian Super League. Ιδρύθηκε στις 15 Αυγούστου 2014. Έδρα της ομάδας είναι το Indira Gandhi Athletic Stadium, χωρητικότητας 35000 θεατών. Η ομάδα εκπροσωπεί τις 8 πολιτείες της Ινδίας που είναι γνωστές σαν Νοτιοανατολική Ινδία: Ασσάμ, Ναγκαλάντ, Μανιπούρ, Μεγκαλάγια, Σικκίμ, Αρουνάτσαλ Πραντές, Τρίπουρα and Μιζόραμ.
Κατηγορία:Ιδρύσεις ποδοσφαιρικών ομάδων το 2014
ΟΣΚΑ Φουτ

Η ΟΣΚΑ Φουτ είναι μια ποδοσφαιρική ομάδα από την πόλη Ανταναναρίβο, Μαδαγασκάρη. Έδρα της ομάδας είναι το Mahamasina Stadium, χωρητικότητας 22000 θεατών. Συμμετέχει στην THB Champions League. Έχει κατακτήσει 1 πρωτάθλημα και ένα 1 κύπελλο Μαδαγασκάρης, και τα δύο το 2005.
Ρουί Μαρία ντε Αραούζο

Ο Ρουί Μαρία ντε Αραούζο (Rui Maria de Araújo, 21 Μαΐου 1964-) είναι γιατρός και πολιτικός από το Ανατολικό Τιμόρ, πρωθυπουργός από το 2015. Είναι μέλος του FRETILIN.

Χρημάτισε υπουργός Υγείας από το 2001 ως το 2006 και αντιπρόεδρος της κυβέρνησης από το 2006 ως το 2007.
Καληνύχτα, και Καλή Τύχη

Η ταινία Καληνύχτα, και Καλή Τύχη (πρωτότυπος τίτλος: "Good Night, and Good Luck") είναι ο τίτλος αμερικανικής ταινίας, είδους πολιτικού δράματος σε σκηνοθεσία του Τζορτζ Κλούνεϊ και σε σενάριο του ίδιου μαζί με τον Γκραντ Χέσλοου.Επίσης και οι δυο τους πρωταγωνιστούν στην ταινία, μαζί με τον Ντέιβιντ Στράθερν, την Πατρίσια Κλάρκσον, τον Τζεφ Ντάνιελς, τον Ρόμπερτ Ντάουνι Τζούνιορ, και τον Φρανκ Λανγκέλα. Η ταινία είναι παραγωγής της Warner Independent Pictures, που ανήκει στην Warner Bros. Επίσης η ταινία κυκλοφόρησε σε ασπρόμαυρη μορφή, αν και γυρίστηκε ως έγχρωμη και το ασπρόμαυρο προστέθηκε αργότερα, στην διαδικασία της μετα-παραγωγής.

Χρονικά τα γεγονότα της ταινίας διαδραματίζονται στην δεκαετία του 1950 και συγκεκριμένα η ταινία εστιάζει στην αντιπαράθεση μεταξύ του βετεράνου δημοσιογράφου της τηλεόρασης και του ραδιοφώνου Έντουαρντ Μόροου και του γερουσιαστή Τζόζεφ Μακάρθυ σχετικά με τις αντικομμουνιστικές πράξεις του τελευταίου. 

Η ταινία κυκλοφόρησε στους περισσότερους κινηματογράφους παγκοσμίως το 2005. Στην Ελλάδα κυκλοφόρησε στις αρχές Ιανουαρίου του 2006. Απέσπασε κυρίως θετικά σχόλια από τους κριτικούς. Η ταινία επίσης προτάθηκε για διάφορα βραβεία, ανάμεσα σε αυτά και 6 βραβεία Όσκαρ, 6 βραβεία BAFTA, και 4 Χρυσές Σφαίρες. Το Αμερικανικό Ινστιτούτο Κινηματογράφου την έχει κατατάξει ως μια από τις καλύτερες ταινίες του 2005.
Ανώτατη Λαϊκή Συνέλευση

Η Ανώτατη Λαϊκή Συνέλευση (χάνγκουλ: 최고 인민 회의) αποτελεί το νομοθετικό σώμα της Λαοκρατικής Δημοκρατίας της Κορέας (ΛΔΚ), κοινώς γνωστή ως Βόρεια Κορέα. Αποτελείται από έναν εκπρόσωπο για κάθε μία από τις 687 εκλογικές περιφέρειες, με πενταετή θητεία.

Το Σύνταγμα αναγνωρίζει το Εργατικό Κόμμα ως το ηγετικό κόμμα του κράτους. Το Εργατικό Κόμμα, με επικεφαλής τον Κιμ Γιονγκ-ουν, αποτελεί την κυβέρνηση της Λαοκρατικής Δημοκρατίας της Κορέας, σε ένα μονοπωλιακό συνασπισμό με το Σοσιαλδημοκρατικό Κόμμα και το Κόμμα Τσοντοϊστών Τσονγκού δημιουργώντας το Δημοκρατικό Μέτωπο για την Επανένωση της Πατρίδας. Οι εκλογές διεξάγονται κάθε πέντε έτη, με την πιο πρόσφατη το 2019.

Η Ανώτατη Λαϊκή Συνέλευση είναι το πρωταρχικό νομοθετικό σώμα της Λαοκρατικής Δημοκρατίας της Κορέας, που συνήθως αναθέτει αρμοδιότητες στο ολιγάριθμο και πιο ισχυρό Προεδρείο, που επιλέγεται από την ολομέλεια.
Dimebag Darrell

Ο Ντάρελ Λανς Άμποτ, γνωστός και ως Diamond Darrell ή Dimebag Darrell, ήταν Αμερικάνος κιθαρίστας της χέβι μέταλ μουσικής, γνωστός ως ιδρυτικό μέλος των Pantera και των Damageplan.

Ο Άμποτ σκοτώθηκε επί σκηνής, κατά την συναυλία των Damageplan στις 8 Δεκεμβρίου 2004 στο Κολόμπους του Οχάιο. Το περιοδικό "Rolling Stone" τον κατέταξε 92ο στην λίστα με τους εκατό καλύτερους κιθαρίστες όλων των εποχών.
Ανώτατος Διοικητής του Κορεατικού Λαϊκού Στρατού

Ο Ανώτατος Διοικητής του Κορεατικού Λαϊκού Στρατού (χάνγκουλ: 조선인민군의 최고사령관) κατέχει την υψηλότερη θέση στην ιεραρχία του Κορεατικού Λαϊκού Στρατού, ο οποίος αποτελεί τις ένοπλες δυνάμεις της Βόρειας Κορέας, και είναι υπεύθυνος για έναν από του μεγαλύτερους μόνιμους στρατούς στον κόσμο, με περίπου 5.9 εκατομμύρια ενεργό προσωπικό υπηρεσίας και εφεδρείες.
Πρανάμπ Μουχέρτζι

Ο Πρανάμπ Μουχέρτζι (βεγγαλικά: প্রণব মুখোপাধ্যায় "Προνάμπ Μουχοπαντιάι", χίντι: "प्रणब मुखर्जी" "Πρανάμπ Μουχάρτζι", 11 Δεκεμβρίου 1935 - 31 Αυγούστου 2020) ήταν Ινδός πολιτικός και ο 13ος πρόεδρος της Ινδίας. Έγινε πρόεδρος στις 25 Ιουλίου 2012. Πριν, είχε διατελέσει Υπουργός Εξωτερικών, Άμυνας, Εμπορίου και Οικονομικών σε διαφορετικές χρονικές στιγμές.
Το Δικό σας Κίνημα

Το κόμμα Το Δικό σας Κίνημα (πολ. "Twój Ruch") είναι ένα πολωνικό πολιτικό κόμμα το οποίο ιδρύθηκε στις 6 Οκτωβρίου 2013 διαδεχόμενο το Κίνημα του Πάλικοτ. Ο αρχηγός του κόμματος είναι ο Γιάνους Πάλικοτ και ο αντιπρόεδρός του είναι ο Μάρεκ Σίβιετς. Το κόμμα συμμετείχε στον εκλογικό συνασπισμό Europa Plus για τις Ευρωεκλογές του 2014.
Γιώργος Αλεξάτος

Ο Γιώργος Αλεξάτος (1956-) είναι Έλληνας συγγραφέας, ιστορικός και λογοτέχνης.
Λεοντόπολις

Η Λεοντόπολις ή Λεόντων πόλις ή Λεοντώ ήταν αρχαία πόλη, σε άγνωστη σήμερα θέση της Αιγύπτου, στα αρχαία αιγυπτιακά γνωστή ως Ταρεμού ("Tȝ-rmw" "γη των ψαριών") και στις λατινικές πηγές ως Leontos oppidum. Ο σημερινός αρχαιολογικός χώρος που ταυτίζεται με την πόλη ονομάζεται στα αραβικά Τελ ελ-Μουκντάμ ("λόφος της πόλης").
Θεόδωρος Μιχ. Λολίδης

O Θεόδωρος Μιχ. Λολίδης (Καβάλα, 1927 - 1994) ήταν έλληνας αθλητής και πανελληνιονίκης της κολύμβησης.
Συντηρητικό Λαϊκό Κόμμα της Εσθονίας

Το Συντηρητικό Λαϊκό Κόμμα της Εσθονίας (εσθ. "Eesti Konservatiivne Rahvaerakond") είναι ένα εσθονικό εθνικό συντηρητικό κόμμα το οποίο ιδρύθηκε στις 24 Μαρτίου 2012 ύστερα από τη συγχώνευση της Λαϊκής Ένωσης της Εσθονίας και του Εσθονικού Πατριωτικού Κινήματος.

Σημερινός αρχηγός του κόμματος είναι ο Μαρτ Χέλμε, ο οποίος διετέλεσε πρέσβης της Εσθονίας στη Ρωσία. Σύμφωνα με δημοσκοπήσεις για τις εσθονικές βουλευτικές εκλογές του 2015, το κόμμα συγκεντρώνει ένα ποσοστό της τάξης του 5%, ενώ είναι και το τέταρτο μεγαλύτερο της χώρας από άποψη αριθμού μελών, καθώς έχει περίπου 7.600 εγγεγραμμένα μέλη.

Το κόμμα έχει ως κύριο στόχο τη διατήρηση της εσθονικής εθνικής ταυτότητας, ενώ οι πολιτικές του περιλαμβάνουν, μεταξύ άλλων, τη στήριξη των νέων εσθονικών οικογενειών και τον περιορισμό της μετανάστευσης από και προς την Εσθονία. Ακόμα, είναι ευρωσκεπτικιστικό και υποστηρίζει την εφαρμογή ενός συστήματος άμεσης δημοκρατίας στα πρότυπα της Ελβετίας.
Γρηγόριος Χιονιάδης

Ο Γρηγόριος Χιονιάδης (γεν. 1240 με 1250- θαν. περίπου το 1320) ή Γεώργιος, ήταν Βυζαντινός αστρονόμος, ιατρός, και κληρικός. Ταξίδεψε στην Περσία όπου μελέτησε τα περσικά μαθηματικά και τις περσικές πραγματείες της αστρονομίας, και τις σημαντικές γνώσεις που αποκόμισε τις μετέφερε κατά την επιστροφή του στο Βυζάντιο, όπου και ίδρυσε μια ακαδημία αστρονομίας στην Τραπεζούντα. Διετέλεσε επίσης και ορθόδοξος μητροπολίτης Ταυρίδος (Ταμπρίζ στο βορειοδυτικό Ιράν) όπου και αντικατέστησε το κοσμικό του όνομα, "Γεώργιος", με αυτό του "Γρηγόριος".
Nakajima Ki-43

Το Nakajima Ki-43 "Hayabusa" (ιαπωνικά: 隼, πετρίτης) ήταν μονοκινητήριο μονοθέσιο μαχητικό αεροσκάφος που αποτέλεσε τον κορμό της δύναμης δίωξης της Αεροπορίας του Ιαπωνικού Αυτοκρατορικού Στρατού κατά την διάρκεια του Δευτέρου Παγκοσμίου Πολέμου. Η ονομασία αναφοράς που του έδωσαν οι Σύμμαχοι ήταν "Oscar", αλλά οι Αμερικανοί πιλότοι το αποκαλούσαν συχνά "Army Zero" επειδή από τα πλάγια το σχήμα του θύμιζε το περίφημο μαχητικό Mitsubishi A6M Zero του Ιαπωνικού Αυτοκρατορικού Ναυτικού.

Όπως και το Zero, το Ki-43 ήταν ένα ελαφρύ και ιδιαίτερα εύκολο στον χειρισμό αεροσκάφος με αστεροειδή κινητήρα. Τα πρώτα χρόνια του πολέμου στην Ασία σημείωσε μεγάλη επιτυχία διότι ήταν πολύ ευέλικτο και σε κλειστές αερομαχίες υπερείχε σε αυτόν τον τομέα συγκριτικά με όλα τα συμμαχικά μαχητικά που αντιμετώπισε. Από την άλλη πλευρά, το τίμημα για την ελαφριά κατασκευή του ήταν η απουσία θωράκισης, αυτοφρασσόμενων δεξαμενών καυσίμου και επαρκούς οπλισμού. Παρόλο που η παραγωγή του αεροσκάφους συνεχίστηκε μέχρι το τέλος του πολέμου το 1945, οι σοβαρές ελλείψεις του δεν διορθώθηκαν ποτέ. Οι αντίπαλοι πιλότοι ανέφεραν ότι ήταν δύσκολο να πετύχουν τα Ki-43 επειδή ήταν μικρά σε μέγεθος και πολύ ευέλικτα, αλλά ότι αρκούσαν μερικές εύστοχες βολές για να τιναχθούν στον αέρα.

Συνολικά κατασκευάστηκαν 5919 Ki-43 όλων των εκδόσεων, πολλά εκ των οποίων χρησιμοποιήθηκαν στα τέλη του πολέμου σε αποστολές καμικάζι ενάντια στα αμερικανικά πολεμικά πλοία.
Εθνικό Λαϊκό Συνέδριο

Το Εθνικό Λαϊκό Συνέδριο (ΕΛΣ, κινεζικά: 全国人民代表大会) αποτελεί το εθνικό νομοθετικό σώμα της Λαϊκής Δημοκρατίας της Κίνας. Με 2.987 μέλη το 2013, είναι το μεγαλύτερο κοινοβουλευτικό σώμα στον κόσμο. Σύμφωνα με το ισχύον Σύνταγμα της Κίνας, το Εθνικό Λαϊκό Συνέδριο είναι δομημένο ως ένα ενιαίο νομοθετικό σώμα, εξουσιοδοτημένο να νομοθετεί, να επιβλέπει τις δραστηριότητες της κυβέρνησης και να εκλέγει τα υψηλόβαθμα στελέχη του κράτους. Το ΕΛΣ και η Εθνική Επιτροπή της Λαϊκής Πολιτικής Συμβουλευτικής Διάσκεψης (中国人民政治协商会议), ένα συμβουλευτικό σώμα του οποίου τα μέλη εκπροσωπούν διάφορες κοινωνικές ομάδες, είναι οι κύριοι φορείς διαβούλευσης της Κίνας, και αναφέρονται συχνά ως "Λιάνγκχουι" (两会, "δύο συνελεύσεις").

Το ΕΛΣ εκλέγεται για θητεία πέντε ετών. Πραγματοποιεί ετήσιες συνεδριάσεις κάθε άνοιξη, που συνήθως διαρκούν 10-14 ημέρες, στο Μέγαρο του Λαού, στη δυτική πλευρά της πλατείας Τιενανμέν στο Πεκίνο. Οι συνεδρίες του Εθνικού Λαϊκού Συνεδρίου συνήθως συμπίπτουν χρονικά με τις συνεδριάσεις της Εθνικής Επιτροπής της Λαϊκής Πολιτικής Συμβουλευτικής Διάσκεψης, ενώ αυτές οι ετήσιες συνεδριάσεις παρέχουν την ευκαιρία στους αξιωματούχους του κράτους να επανεξετάσουν τις πολιτικές του παρελθόντος και να οργανώσουν τα μελλοντικά σχέδια για το έθνος. Το 2014, η ετήσια συνεδρίαση του ΕΛΣ πραγματοποιήθηκε στις 5 Μαρτίου 2014.

Θεωριτικά, το Εθνικό Λαϊκό Συνέδριο είναι το ανώτατο όργανο της κρατικής εξουσίας στην Κίνα, και τα τέσσερα συντάγματα της Λαϊκής Δημοκρατίας της Κίνας παρέχουν μεγάλες νομοθετικές εξουσίες. Από τη δεκαετία του 1990, το ΕΛΣ έχει γίνει τόπος δημόσιας διαβούλευσης για την πολιτική διαμεσολάβηση μεταξύ των διαφόρων τμημάτων του Κόμματος, της κυβέρνησης και των κοινωνικών ομάδων. Ωστόσο, εξακολουθεί να μην υπολογίζεται για αποφάσεις που έχουν ήδη παρθεί από τα κρατικά εκτελεστικά όργανα και το Κομμουνιστικό Κόμμα της Κίνας. Ένα από τα μέλη της, ο Χου Ξιαογιάν, ανέφερε στο BBC το 2009 ότι δεν έχει καμία εξουσία για να βοηθήσει ουσιαστικά. Αυτός φέρεται να δήλωσε ότι, «Ως κοινοβουλευτικός εκπρόσωπος, δεν έχω καμία πραγματική εξουσία».
Soul To Soul

Το Soul To Soul είναι το τρίτο στούντιο άλμπουμ του αμερικάνικού blues rock συγκροτήματος του Στίβι Ρέι Βον, Double Trouble, το οποίο κυκλοφόρησε στις 30 Σεπτεμβρίου του 1985 μέσω της δισκογραφικής εταιρείας "Epic Records". Επανεκδόθηκε τον Μάρτιο του 1999 με δύο επιπλέον κομμάτια και μία συνέντευξη του Βον.

Στον δίσκο συμμετείχαν ο σαξοφωνίστας Τζο Σάμπλετ και ο κιμπορντίστας Ρις Γουάινανς. Την περίοδο των ηχογραφήσεων, ο Βον είχε εθιστεί σε μεγάλο βαθμό στην κοκαΐνη, με αποτέλεσμα στα τέλη του 1986 να εισαχθεί σε νοσοκομείο στο Λουντβιχσχάφεν, κατά την διάρκεια της ευρωπαϊκής τους περιοδείας, λόγω αφυδάτωσης που προκλήθηκε από την χρόνια χρήση αλκοόλ και ναρκωτικών. Μετά από δύο εβδομάδες θεραπείας στο Λονδίνο, ξεκίνησε αποτοξίνωση για ένα μήνα στο νοσοκομείο Πίτσφορντ της Ατλάντα, ξεφεύγοντας από τους εθισμούς του.

Ο δίσκος έλαβε θετικές κριτικές, με το "Allmusic" να το βαθμολογεί με τρία αστέρια με άριστα τα πέντε, το "Sputnik Music" με μέσο όρο βαθμολογιών 3,9 / 5 και o Robert Christgau με B+.
Roll the Bones

Το Roll the Bones είναι το 14ο στούντιο άλμπουμ του καναδικού χαρντ ροκ συγκροτήματος Rush, το οποίο κυκλοφόρησε στις 3 Σεπτεμβρίου του 1991 μέσω της δισκογραφικής εταιρίας "Anthem Records" στον Καναδά και μέσω της "Atlantic" στον υπόλοιπο κόσμο.

Το συγκεκριμένο άλμπουμ συνέχισε στο ύφος του προκατόχου του, με ακόμη λιγότερη χρήση συνθεσάιζερ. Οι Rush πειραματίστηκαν με φανκ και χιπ χοπ ήχους στο ομώνυμο κομμάτι, όπως και τζαζ στοιχεία στο ορχηστρικό ""Where's My Thing?".

Το "Roll the Bones"" σκαρφάλωσε στην τρίτη θέση του Billboard και την ενδέκατη των RPM Charts στον Καναδά, για να βραβευθεί ως πλατινένιο και στις δύο χώρες. Το εξώφυλλο του, σχεδιασμένο από τον Χιου Σάιμ, κέρδισε το βραβείο Τζούνο για το καλύτερο εξώφυλλο της χρονιάς, το 1992.

Ο δίσκος έλαβε μέτριες προς θετικές κριτικές, αφού το "Allmusic" το βαθμολόγησε με τρία αστέρια με άριστα τα πέντε, το "Sputnik Music" με μέσο όρο βαθμολογιών 3,4 / 5 και το "Metal Archives" με 83%.
Πρόεδρος της Βουλγαρίας

Ο Πρόεδρος της Βουλγαρίας είναι ο αρχηγός του κράτους της Βουλγαρίας και αρχηγός του Στρατού της χώρας. Η επίσημη κατοικία του Προέδρου βρίσκεται στο Παλάτι Boyana της Σόφιας.
Πέτρος Λάμπρου

Ο Πέτρος Λάμπρου (1944) είναι Έλληνας οικονομολόγος και πολιτικός, ιδρυτικό στέλεχος του ΠΑΚ και αργότερα του ΠΑΣΟΚ. Έχει διατελέσει γενικός διευθυντής του ΕΟΜΜΕΧ, γενικός γραμματέας του υπουργείου Βιομηχανίας, γενικός διευθυντής της Εμπορικής Τράπεζας, διευθύνων σύμβουλος του ΟΤΕ και διοικητής της Αγροτικής Τράπεζας.

Υπήρξε στενός φίλος και συνεργάτης του Ανδρέα Παπανδρέου και μέχρι τον θάνατο του ιστορικού ηγέτη του ΠΑΣΟΚ το 1996, ήταν ο διαχειριστής των οικονομικών του Κινήματος.
Ένωση, Πρόοδος και Δημοκρατία

Η Ένωση, Πρόοδος και Δημοκρατία (ισπ. "Unión Progreso y Democracia") είναι ισπανικό πολιτικό κόμμα το οποίο ιδρύθηκε στις 26 Σεπτεμβρίου 2007. Υπήρξε κόμμα με μια σχετική παρουσία στο ισπανικό κοινοβούλιο μεταξύ 2008 και 2013 ωστόσο από το 2015 η δύναμή του έχει περιορισθεί αισθητά όντας στην ουσία ένα ανενεργό κόμμα. 

Ιδεολογικά είναι ένα κοινωνικά φιλελεύθερο κόμμα το οποίο αντιτίθεται στον περιφερειακό εθνικισμό και, ιδιαίτερα, στα αυτονομιστικά κινήματα της Χώρας των Βάσκων και της Καταλονίας. Επίσης, προτείνει την αντικατάσταση του εκλογικού νόμου με έναν αναλογικότερο, καθώς και ένα περισσότερο ομόσπονδο σύστημα για την Ευρώπη.
Η τράπεζα

Η τράπεζα είναι ο τίτλος ελληνικής τηλεοπτικής σειράς που προβλήθηκε από το Mega Channel τη σεζόν 2002-2003 και αποτελείται από 13 επεισόδια. Η σειρά ολοκληρώθηκε πρόωρα εξαιτίας των χαμηλών ποσοστών τηλεθέασης. Το σενάριο της σειράς επιμελήθηκε ο Βαγγέλης Νάσης, ενώ τη σκηνοθεσία οι Αντώνης Τέμπος και Σπύρος Ρασιδάκης.
Ραούλ Σέντικ

Ο Ραούλ Σέντικ Αντονάτσιο (Raúl Sendic Antonaccio, 16 Μαρτίου 1926 - 28 Απριλίου 1989) ήταν ένας απο τους καλύτερους δικηγόρους της Ουρουγουάης, μαρξιστής, συνδικαλιστής και ιδρυτής του Εθνικού Απελευθερωτικού Κινήματος Τουπαμάρος (Tupamaros National Liberation Movement, MLN-T).
Κυβέρνηση της Σερβίας

Η Κυβέρνηση της Σερβίας (σερβικά: Влада Србије / Vlada Srbije), επισήμως Κυβέρνηση της Δημοκρατίας της Σερβίας (Влада Републике Србије / Vlada Republike Srbije), αποτελέι την εκτελεστική εξουσία στη Σερβία. Οι υποθέσεις της κυβέρνησης αποφασίζονται στο Υπουργικό Συμβούλιο, το οποίο ηγείται ο Πρωθυπουργός.Ο Πρόεδρος της Σερβίας ως αρχηγός του κράτους με σημαντικές αρμοδιότητες μπορεί να επεμβαίνει αποφασιστικά στις αποφάσεις της κυβέρνησης που αφορούν την άμυνα και την εξωτερική πολιτική.
Μαρία Έλενα Κυριάκου

Η Μαρία Έλενα Κυριάκου (Λάρνακα, 11 Ιανουαρίου 1984) είναι Ελληνίδα τραγουδίστρια κυπριακής καταγωγής, η οποία είναι περισσότερο γνωστή για τη νίκη της στον 1ο κύκλο του The Voice of Greece, με τη Δέσποινα Βανδή, αλλά και για τη συμμετοχή της στο διαγωνισμό τραγουδιού Eurovision το 2015 με την Ελλάδα και το τραγούδι "One Last Breath" με το οποίο κατέλαβε τη δέκατη ένατη θέση.